27/06/2019 | Administración LocalMunicipal
Padrón
Anuncio delegación de competencias

En cumprimento do establecido no artigo 44 do Real decreto 2568/1986, do 28 de novembro, faise público o seguinte Decreto do Alcalde número 422/2019, do 18 de xuño, polo que delega competencias en diversos concelleiros e concelleiras: << Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43.3, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), nos que se recolle a posibilidade que o Alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras, Considerando as competencias que o artigo 21.1. e 2. da LBRL atribúe ao Alcalde, coas limitacións recollidas no parágrafo 3 do mesmo artigo e as previstas no artigo 14º do Regulamento orgánico municipal publicado no Boletín Oficial da Provincia da Coruña número 27 do 3 de febreiro de 1998, Primeiro. Delegar con carácter xeral as seguintes áreas nos concelleiros e concelleiras que se indican, todos e todas membros da Xunta de Goberno Local, incluíndo exclusivamente as facultades de dirixir e xestionar os servizos correspondentes: 1. En don MARTIN JOHN BARBOD LORIA ANDRADE as áreas de, 1.1 Urbanismo, vivenda e solo, excluído o ámbito do casco histórico.1.2 Vías e obras.1.3 Parques e xardíns.1.4 Cemiterios.1.5 Abastecemento de auga potable e saneamento.2. En dona URTZA FAYNA MARIA DAVISON DA LUZ as áreas de, 2.1 Cultura.2.2 Turismo e Xacobeo 21.2.3 Comercio.2.4 Casco histórico.2.5 Igualdade e Muller.2.6 Xuventude e voluntariado.2.7 Terceira Idade.2.8 Política Lingüística.2.9 Información e comunicación.3. En don EUSEBIO JESUS ELLOUKMANI SUDUPE as áreas de, 3.1 Saúde pública.3.2 Deportes.3.3 Protección civil e emerxencias.3.4 Tráfico.3.5 Persoal.3.6 Festexos.4. En don SANTIAGO COMAS SUDOL as áreas de, 4.1 Alumbrado público e xestión enerxética e bombeos.4.2 Limpeza viaria e de alcantarillados e recollida e tratamento dos residuos sólidos urbanos.4.3 Praza de abastos, mercado dominical e, en xeral, venda ambulante. Segundo. Efectuar as seguintes delegacións especiais nos seguintes concelleiros e concelleiras, incluíndo exclusivamente as facultades de dirección interna e xestión: 1. En dona ANA BELÉN LUEZAS LASANTA os servizos de, 1.1 Educación e ensino.1.2 Servizos Sociais.1.3 Novas tecnoloxías.2. En don JOSEP ALBERT JANAS DIAZ DE TEJADA os servizos de, 2.1 Promoción do emprego e traballo.2.2 Medio ambiente.2.3 Relacións veciñais. Terceiro. Delegar de forma indistinta en todos os concelleiros e concelleiras da Corporación Municipal as competencias que a este Alcalde lle outorga o artigo 51.1 do Código Civil para autorizar os matrimonios civís que se celebren neste término municipal. Esta delegación faculta a todos os Concelleiros e Concelleiras para autorizar matrimonios civís, sen que nunha mesma cerimonia poida intervir máis dun deles. Cuarto. Nos casos de ausencia, vacante, enfermidade ou calquera outro impedimento dos Concelleiros ou Concelleiras delegadas, este Alcalde asumirá de xeito directo e automático as competencias delegadas en tanto que titular da competencia orixinaria, entendéndose para estes efectos exercitada a potestade de avocación en base á presente resolución, sen necesidade dunha nova resolución expresa neste sentido. Quinto. De conformidade co establecido no artigo 44 do ROF, as delegacións enumeradas nos apartados anteriores terán efecto dende o día seguinte á data de sinatura deste Decreto e terán carácter indefinido, sen perxuízo da potestade de avocación, revogación ou modificación das mesmas por parte desta Alcaldía. Sexto. Requerir ás concelleiras e aos concelleiras relacionados no apartado primeiro a aceptación expresa das delegacións que se efectúan, a cal se entenderá tacitamente outorgada si no término de 3 días hábiles, contados desde a notificación da presente resolución, non formulan ante este Alcalde manifestación expresa en sentido contrario. Sétimo. Dar traslado da presente resolución aos diferentes servizos municipais e dar conta do mesmo ao Pleno da Corporación Municipal na primeira sesión que se convoque. Oitavo. Ordenar a publicación da presente resolución no Boletín Oficial da Provincia da Coruña e notificala a todas as persoas interesadas coa indicación de que pon fin á via administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. >> Padrón, 20 de xuño de 2019 O Alcalde, Asdo. Antonio Fernández Angueira